b'\n_START_ARTICLE_\nFerdinand Foch\n_START_SECTION_\n\xc5\xbdivljenjepis\n_START_PARAGRAPH_\nLeta 1870 se je pridru\xc5\xbeil pehoti, prvi boj pa je do\xc5\xbeivel \xc5\xa1ele med Francosko-prusko vojno. 1871 je vstopil v \xc3\x89cole Polytechnique, po kon\xc4\x8danem \xc5\xa1olanju, dve leti pozneje pa je postal artilerijski \xc4\x8dastnik._NEWLINE_Postal je predavatelj voja\xc5\xa1ke strategije na voja\xc5\xa1ki akademiji \xc3\x89cole Sup\xc3\xa9rieure de Guerre in v letih 1896\xe2\x88\x921901 ter 1907-1911 tudi poveljnik akademije.\n_START_SECTION_\nPrva svetovna vojna\n_START_PARAGRAPH_\nAvgusta 1914 je poveljeval XXX. korpusu pri bitki za Nancy. Leta 1915 je sodeloval v bitki za Ypres; naslednje leto pa v bitki na Somi. Kot poveljnik francoske IX. armade je zaslovel med prvo svetovno vojno, ko je v bitki na Marni zaustavil nem\xc5\xa1ki prodor proti Parizu. Zaradi zaslug je bil imenovan za pomo\xc4\x8dnika glavnega poveljnika francoskih oboro\xc5\xbeenih sil na zahodni fronti. Leta 1917 je postal na\xc4\x8delnik zavezni\xc5\xa1kega voja\xc5\xa1kega odbora, julija 1918 je napredoval v mar\xc5\xa1ala, istega leta pa je postal tudi pa vrhovni poveljnik zavezni\xc5\xa1kih sil na zahodni fronti.\n_START_SECTION_\nPovojni \xc4\x8dasi\n_START_PARAGRAPH_\nLeta 1919 je dobil \xc4\x8din britanskega feldmar\xc5\xa1ala._NEWLINE_Leta 1920 je sodeloval v poljsko-ruski vojni; zaradi tega in njegovega pritiska na Nem\xc4\x8dijo med veliko poljsko vstajo, je dobil naziv mar\xc5\xa1ala Poljske. V imenu Francije je podpisal premirje v Compiegnu, kjer so v njegovo \xc4\x8dast postavili tudi spomenik._NEWLINE_Zaradi svojih medvojnih zaslug je bil do smrti \xc4\x8dlan voja\xc5\xa1kega sveta Francoske armade._NEWLINE_Po njem je poimenovana francoska letalonosilka FS Foch (R 99) in vino Mar\xc3\xa9chal Foch.'